De skjulte ord

De skjulte ord (Kalimát-i-Maknúnih – کلمات مکنونه) er en hellig tekst innen bahai, skrevet av grunnleggeren  Bahá'u'lláh i 1857–58 på bakgrunn av åpenbaringer han skal ha hatt.

Teksten består av 71 vers på arabisk og 82 vers på persisk. Den fremstår som en henvendelse fra Gud til menneskene, og regnes for å være den av Bahá'u'lláhs tekster som i størst grad retter seg mot alle mennesker uavhengig av religiøs tilhørighet. Boken sies å være både «de etiske kjernepunktene» i Bahá'u'lláhs budskap og å ha en inderlig og konsentrert form, med poetiske uttrykk.Kilde for sitat og vurderinger er Arne Rustes innledning til Bahá’í-troens skrifter, 2007

Tekstene skal ha blitt til under Bahá'u'lláhs eksil i Bagdad, og det er vanlig å skildre profeten mens han «vandrer langs Tigris' bredder» og mottar åpenbaringene. 

 Teksten på norsk 
 Bahá'u'lláh. De skjulte ord. Oversatt fra engelsk av Holger Hagan og Gunnar Lange-Nielsen. Gyldendal, 1977, 1988. 64 s. ISBN 82-90159-05-6 og ISBN 82-05-10694-0 (1977-utgaven)
 Teksten finnes også i antologien Bahá’í-troens skrifter, 2007

 Referanser 

Eksterne lenker
 Elektronisk utgave (arabisk del)
 Elektronisk utgave (persisk del)

Kategori:Verk av Bahá'u'lláh
Kategori:Bokserien Verdens hellige skrifter